./data/stoa0275/stoa005/stoa0275.stoa005.opp-lat1.xml
Cur etenim deus, universitatis conditor,mundi totius gubernator, hominis plasmator, universarum gentiumsator, legem per Moysen uni populo dedisse credatur, et nonomnibus gentibus attribuisse dicatur? Nisi enim omnibus eam dedisset,nullo pacto ad eam etiam proselytos ex gentibus accessumhabere permitteret  Sed ut congruit bonitati dei et aequitati ipsius,utpote plasmatoris generis humani, omnibus gentibus eandem legemdedit, quam certis et statutis temporibus observari praecepit,quando voluit, et per quos voluit, et sicut voluit  Namque in principiomundi ipsi Adae et Evae legem dedit, ne de fructu arboris plantatae in medio paradisi ederent, quod si contra fecissent, mortemorerentur  Quae lex eis sufficeret, si esset custodita  In hacenim lege Adae data omnia praecepta condita recognoscimus quaepostea pullulaverunt data per Moysen, id est, Diliges dominum deum tuum de toto corde tuo et ex tota anima tua, et, Diliges proximum tibi tanquam te, et, Non occides, Non moechaberis, Non furaberis, Falsum testimonium non dices, Honora patremtuum et matrem, et, Alienum non concupisces  Primordialis enimlex est data Adae et Evae in paradiso, quasi matrix omnium praeceptorumdei  Denique si dominum deum suum dilexissent, contrapraeceptum eius non fecissent; si proximum diligerent, id estsemetipsos, persuasioni serpentis non credidissent, atque ita insemetipsos homicidium non commisissent, excidendo de immortalitate,faciendo contra dei praeceptum; a furto quoque abstinuissent,si de fructu arboris clam non degustassent, nec a conspectudomini dei sui sub arbore delitescere gestissent, nec falsumasseveranti diabolo participes efficerentur, credendo ei quodsimiles dei essent futuri, atque ita nec deum offendissent, utpatrem, qui eos de limo terrae quasi ex utero matris figuraverat;si alienum non concupissent, de fructu inlicito non degustassent Igitur in hac generali et primordiali dei lege, quam in arborisfructu observari deus sanxerat, omnia praecepta legis posteriorisspecialiter indita fuisse cognoscimus, quae suis temporibus editagerminaverunt  Eiusdem est enim postea superducere legem quiante praemiserat praeceptum, quoniam et ipsius est erudire posteaqui antea iustos formare instituerat  Quid enim mirum, si isauget disciplinam qui instituit, si is proficit qui coepit? Deniqueante legem Moysi scriptam in tabulis lapideis legem fuisse contendonou scriptam, quae naturaliter intellegebatur et a patribus custodiebatur  Nam unde NoÃ« iustus inventus, si non illi naturalislegis iustitia praecedebat? unde Abraham amicus dei deputatus, si non de aequitate et iustitia legis naturalis? unde Melchisedech sacerdos dei summi nuncupatus, si non ante Leviticae legis sacerdotiumLevitae fuerunt, qui sacrificia deo offerebant? Sic enimpost supra scriptos patriarchas data lex est Moysi, eo temporepostea quam ab Aegypto excesserunt, post intervallum multorumtemporum et spatia  Denique post quadringentos et trigintaannos Abrahae data est lex  Unde intellegimus dei legem etiamante Moysen, nec in Choreb tantum aut in Sina et in eremo primum,sed antiquiorem, primum in paradiso, deinde patriarchis,atque ita et Iudaeis certis temporibus reformatam, ut non iam adMoysi legem ita attendamus, quasi ad principalem legem, sed adsubsequentem, quam certo tempore deus et gentibus exhibuit etrepromissam per prophetas in melius reformavit, et praemonuitfuturum ut, sicuti certo tempore data est lex per Moysen, itatemporaliter observata et custodita credatur  Nec adimamus hancdei potestatem pro temporum condicione legis praecepta reformantemin hominis salutem  Denique qui contendit et sabbatumadhuc observandum quasi salutis medelam et circumcisionem octavidiei propter mortis comminationem, doceat in praeteritum iustossabbatizasse aut circumcidisse, et sic amicos dei effectos  Nam sicircumcisio purgat hominem, deus Adam incircumcisum cum faceret,cur eum non circumcidit, vel postea quam deliquit, si purgatcircumcisio? Certe in paradiso constituens eum incircumcisum colonumparadisi praefecit  Igitur cum neque circumcisum neque sabbatizantemdeus Adam instituerit, consequenter quoque sobolemeius, Abel, offerentem sibi sacrificia, incircumcisum nec sabbatizantemlaudavit, accepto ferens quae offerebat in simplicitate cordis,et reprobans sacrificium fratris eius Cain, qui quod offerebatnon recte dividebat  NoÃ« quoque incircumcisum deus, sed et nonsabbatizantem, de diluvio liberavit  Nam et Enoch iustissimum,non circumcisum nec sabbatizantem, de hoc mundo transtulit, quinecdum mortem gustavit, ut aeternitatis candidatus iam nobis ostenderetnos quoque sine legis onere Moysis deo posse placere  Melchisedechquoque, summi dei sacerdos, incircumcisus et non sabbatizansad sacerdotium dei allectus est  Probat et Loth, fraterAbrahae, quod pro meritis iustitiae sine legis observatione de Sodomitarumincendio sit liberatus